ทองปิดพุ่ง 4.4 ดอลล์
สัญญาทองคำตลาดนิวยอร์กปิดบวก หลังดอลล์อ่อน,ผลประมูลพันธบัตรอิตาลี หนุน
29 ต.ค. 2565

สัญญาทองคำตลาดนิวยอร์กปิดบวก หลังดอลล์อ่อน,ผลประมูลพันธบัตรอิตาลี หนุน
สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 4.4 ดอลลาร์ หรือ 0.3% ปิดที่ 1,718.9 ดอลลาร์ หลังจากเคื่อนตัวในช่วง 1718.9 - 1711.8 ดอลลาร์
นักลงทุนคลายความวิตกกังวลเกี่ยวกับการลุกลามของปัญหาหนี้สาธารณะในยุโรป หลังจากรัฐบาลอิตาลีสามารถระดมทุนจากการประมูลพันธบัตรชุดใหม่ครั้งที่ 3 เมื่อช่วงค่ำวานนี้ตามเวลาไทยได้ทั้งสิ้น 7.5 พันล้านยูโร (1 หมื่นล้านดอลลาร์สหรัฐ) ซึ่งใกล้เคียงกับเป้าหมายสูงสุดที่วางไว้ที่ 8 พันล้านยูโร แม้อิตาลีต้องจ่ายอัตราผลตอบแทนพันธบัตรที่สูงก็ตาม
ความสำเร็จในการประมูลพันธบัตรของรัฐบาลอิตาลีส่งผลให้สกุลเงินดอลลาร์สหรัฐร่วงลงทันทีเมื่อเทียบกับยูโร ซึ่งนับเป็นอีกปัจจัยที่หนุนบรรยากาศการซื้อขายในตลาดด้วย เนื่องจากสัญญาสินค้าโภคภัณฑ์ซึ่งรวมถึงทองคำนั้น มีการซื้อขายในรูปสกุลเงินดอลลาร์ ซึ่งการอ่อนค่าของสกุลเงินดอลลาร์จะทำให้ราคาสัญญาทองคำมีมูลค่าน่าดึงดูดใจสำหรับนักลงทุนที่ถือครองสกุลเงินอื่น